三高僧詩 霅之晝能清秀
作者：釋契嵩
朝代：宋

paragraphs: 晝公文章清復秀，天與其能不可鬭。
僧攻文什自古有，出拔須尊晝爲首。
造化雖移神不遷，晝公作詩心亦然。
上跨騷雅下沈宋，俊思縱橫道自全。
禪伯修文豈徒爾，誘引人心通佛理。
搢紳先生魯公輩，早躡清游慕方外。
斯人已歿斯言在，護法當應垂萬代。